2013-tól a romániai turizmus tiszteletbeli nagykövete volt. 2014 márciusában Románia ifjúsági és sportminisztere lett. Tárcáját – a decemberben átalakított – új kormányban is megtarthatta. Alig egy évvel később, 2015. november 4-én a szociáldemokrata Ponta-kormány – a bukaresti Colectiv klubban történt halálos áldozatokat követelő diszkótűz miatt – az utcára vonuló tüntetők nyomására benyújtotta lemondását, helyét pedig átadta a Cioloș-féle technokrata kormány új miniszterének, az ötszörös olimpiai bajnok evezős Elisabeta Lipának (november 17.).